钦定古今图书集成/理学汇编/学行典/第285卷 > 刘勰新论 > 《诫盈》
## 钦定古今图书集成/理学汇编/学行典/第285卷 > 刘勰新论 > 《诫盈》

四时之序，节满即谢，五行之性，功成必退。故阳极而
降，阴极而昇，日中则昃，月盈则亏，此天之常道也。势
积则损，财聚则散，年盛返衰，乐极还悲，此人之恒情
也。昔仲尼观攲器而革容，鉴损益而叹息，此察象而
识类，睹霜而知冰也。夫知进而不知退，则践盈满之
危，处存而不忘危，必履太山之安。故雷在天上曰《大
壮》，山在地中曰“谦。”谦则裒多益寡，壮则非礼勿履。处
壮而能用礼，居谦而能益寡，降高以就卑，抑强而同
弱，未有谦尊而不光，骄盈而不毙者也。圣人知盛满
之难持，每居德而谦冲，虽聪明睿智而志逾下，富贵
广大而心逾降，勋盖天下而情逾抑，不以德厚而矜
物，不以身尊而骄民，故楚庄王功立而心惧，晋文公
战胜而色忧，非憎荣而恶胜，乃功大而心小，居安而
念危也。夏禹一馈而七起，周公一沐而三握发，食不

高而能卑，富而能俭，贵而能贱，智而能愚，勇而能怯，
辩而能讷，博而能浅，明而能暗，是谓“损而不穷”也。